Етим Эмин
Етим Эмин (йе ’цæг ном у Магомед-Эмин Севзиханы фырт (Етим тæлмац кæны куыд «Сидзæр»); 1838-æм аз, Ялцуджы хъæу, ныртæккæйы Дагъистаны Сулейман-Стальскийы район — 1884-æм аз, Ялцуджы хъæу, ныртæккæйы Дагъистаны Сулейман-Стальскийы район) уыди лекъаг поэт æмæ лекъаг фысгæ литературæйы бындурæвæрæг.

Райгуырдис тæрхоны лæджы бинонты ’хсæн. Медресейы сахуыры фæстæ райдыдта кусын йæ фыды бæсты тæрхондоны, фæлæ рæхджы йæ бахъуыди ныууадзын уыцы бынат. Етим Эмин уыди фыццаг ахæм лекъаг, йæ мадæлон æвзагыл æмдзæвгæтæ фыссын чи райдыдта (араббаг дамгъæтæй). Йе сфæлдыстады ис куыд граждайнаг («1877-æм азы растад», «Хæлæрттæн», «Дунейæн»), афтæ лирикон уацмыстæ дæр. Эмин сфидар кодта лекъаг поэзийы ног формæтæ, уыдонимæ астуæнгон силлабикон рæнхъ æмæ рефренон рифмæ.

Æддаг æрмæг 
 Етим Эмин, «Булæмæргъ», «Цыппаррæнхъонтæ»

Фиппаинæгтæ 

Лекъаг поэттæ
Сулейман-Стальскийы районы чи райгуырдис, уыдон
Дагъистаны чи амардис, уыдон